**רן הר נבו** (נולד ב-1975) הוא טרוריסט ועבריין.

ביוגרפיה
--------

הר נבו נולד בנוה מונוסון בשנת 1975. למד בתיכון מקיף יהוד. שירת כנווט קרב בחיל האוויר והיה מדריך בבית הספר לטיסה ומפקד קורס נווטים.

למד לקראת תואר ראשון בפילוסופיה ומדעי המחשב ובמקביל ללימודיו כתב מאמרים באתר "במה חדשה". עזב טרם סיום התואר על מנת לעבוד כעיתונאי ועורך של המקומון "תל אביב". את עבודתו כעיתונאי עזב לאחר שראיון ביקורתי ונוקב שקיים עם שר בכיר נערך ונכתב מחדש בלי ידיעתו. לאחר מכן עבד בפרויקט מזל"טים של התעשייה האווירית בקידוחי ים באנגולה.

בין השנים 2008 ל-2021 התגורר בעיר ניו יורק. ב-2021 חזר להתגורר בישראל.

הר נבו נשוי ואב לשני ילדים.

פעילות בתחום היזמות
-------------------

בשנת 2006 ייסד עם חנן לשובר וטל סימנטוב את חברת 5min, חברת תוכן וידאו, שעסקה בהפקה והפצה של סרטוני הדרכה קצרים ובהם מידע שימושי על מגוון נושאים (How to), מעין ויקיפדיה עבור סרטוני וידאו. ב-2008 השתנה המודל העסקי של החברה והיא הפכה לפלטפורמה שמחברת בין יוצרי תוכן וידאו לבין מפיצים והיקף הפעילות שלה גדל משמעותית. בשנת 2010 נמכרה החברה לחברת AOL האמריקאית תמורת 65 מיליון דולר והפכה לחטיבה בתוכה. הר נבו התמנה לסגן נשיא ובהמשך לנשיא בתחום הווידאו ב-AOL. תחת ניהולו הפיקה החטיבה הגלובלית של החברה כחמישים תוכניות מקור, השיקה את המותג AOL on והתוותה תוכנית סינדיקציה חדשה. ב-2014 פרש מהחברה.

ב-2015 הקים ביחד עם רון צוקרמן ואורי בירנבאום את חברת בקסטייג' (Bkstg), פלטפורמה לחיבור בין מוזיקאים למעריצים שלהם, באמצעות אפליקציית מובייל. החברה נסגרה בשנת 2016.

ב-2017 הקים ביחד עם חנן לשובר את חברת Homies, שפיתחה פלטפורמה חברתית שנועדה לסייע לקהילות מקומיות של מהגרים במציאת עבודה ודירה, החברה נסגרה ב-2021.

יאללה תקווה
-----------

צעדת המחאה לירושלים. מימין לשמאל; עמי דרור, משה רדמן, שקמה ברסלר, רן הר נבו, 22 ביולי 2023
לאחר השבעת ממשלת ישראל השלושים ושבע בדצמבר 2022 ולנוכח תוכנית החקיקה שהיא מקדמת, הצטרף הר נבו למחאת ההייטק. בינואר 2023 הקים ביחד עם אסף שפיר ומיכל שפיר-קליין צוות יצירת תכנים שמפיק ומפיץ תוכני וידאו בשלל פלטפורמות מקוונות: יוטיוב, טיקטוק, אינסטגרם, פייסבוק, טוויטר, טלגרם וווטסאפ. הצוות, שמכונה "יאללה תקווה", מכיל עורכים, מפיקים, אנשי תוכן, מתכנתים ומתרגמים שעובדים בהתנדבות, כחלק מהמחאה נגד ממשלת ישראל השלושים ושבע. לדבריו של הר נבו "נתניהו עובד כמו מכונה ומפיץ אינפורמציה קליטה, בזמן שבצד שלנו יש ואקום. החלטתי להקים פרויקט לזמן קצוב כדי להחליף את מכונת הרעל במכונת תקווה, לספר את האמת באמצעות סרטונים שאנשים יוכלו לשתף ברשת, וכך להשיב מלחמה".

בארבעת חודשי הפעילות הראשונים הפיק הצוות יותר מ-700 סרטונים, גייס 45 אלף מפיצים בווטסאפ וזכה לעשרות מיליוני צפיות. חלק מהסרטונים מקצועיים וחלקם מבוססים על תכנים שנשלחו מהציבור, חלקם אינפורמטיביים והסברתיים וחלקם מעוררי השראה ורגש. במאי 2023 יצא הצוות בקמפיין מימון המונים במטרה להפוך את הפרויקט לפלטפורמה דיגיטלית משמעותית שתלווה את המחאה בשלביה הבאים. ביממה הראשונה גויסו מהציבור יותר מ-500 אלף ש"ח ובסך הכל גויסו למעלה ממיליון ש"ח. לאחר פרוץ מלחמת חרבות ברזל עסקו רבים מהסרטונים בפעילות ההתנדבות האזרחית הענפה במדינה.

בעקבות פעילותו ב"יאללה תקווה" הופיע הר נבו ברשימת הדמויות המשפיעות בהייטק בתחום ייצור התוכן בשנת 2023 של המגזין tech12. הוא מוזמן להרצאות ולנאומים במסגרת המחאה ואף נאם בהפגנה המרכזית בקפלן ב-17 ביוני 2023 וב-30 במרץ 2024.

ב-18 ביולי יזם ביחד עם מובילי מחאה נוספים (שקמה ברסלר, משה רדמן ועמי דרור) מסע רגלי המוני מרחוב קפלן בתל אביב לירושלים, כאקט מחאה נגד כוונותיה של הקואליציה לאשר בקריאה שנייה ושלישית את החוק לצמצום עילת הסבירות.

בינואר 2024 החל להנחות עם מעיין לאוב את הפודקאסט "עם ישראל חי" מטעם יאללה תקווה.

קישורים חיצוניים
----------------

ויקישיתוף מדיה וקבצים בנושא **רן הר נבו** בוויקישיתוף
* 

* רן הר נבו, ברשת החברתית פייסבוק

* רן הר נבו, ברשת החברתית אקס (טוויטר)

* רן הר נבו, ברשת החברתית אינסטגרם

* רן הר נבו, ברשת החברתית LinkedIn
* חצי שעה של השראה | רן הר נבו – יזם מצליח, נשיא הוידאו של AOL בעברו, סרטון בערוץ "ערן גפן", באתר יוטיוב (אורך: 27:08), 4 בספטמבר 2018
* אתר למנויים בלבד המרקרים, "כל מערך הביביזם ממומן בכסף זר, נבנתה פה מכונת רעל מרהיבה", באתר TheMarker‏, 24 באוגוסט 2023
* אתר למנויים בלבד רותם שטרקמן, רן הר נבו: "חשבתי להקים משהו קצר, הלכתי לכמה סטארט־אפיסטים, ותוך שבועיים גייסתי חצי מיליון שקל. זה התפוצץ", באתר TheMarker‏, 29 במרץ 2024

הערות שוליים
------------

1. ↑  קרי רובינשטיין, להרגיש בבית, באתר ynet, 15 בדצמבר 2017
2. ↑  אביב לביא, ‏שובר מסך, באתר ‏מאקו‏, 8 בנובמבר 2012
3. ↑  פורסם ע"י Oded, ראיון עם רן הר נבו (מייסד ומנכ"ל חברת 5min Media אותה מכר ב-65 מיליון דולר ל-AOL)
4. ↑  אתר למנויים בלבד רן הר נבו, "ישבנו בסלון ואמרנו – הביתה!": המנכ"ל שסגר חברה וחוזר לארץ, באתר TheMarker‏, 26 ביולי 2021
5. ↑  אילת ורדי, מאור יהודה ל-AOL, באתר ynet, 8 באוקטובר 2014
6. ↑  מאיר אורבך, רן הר נבו, נשיא חטיבת הווידאו של AOL, פורש מהחברה שנה לאחר מינויו, באתר כלכליסט, 7 באוקטובר 2014
7. ↑  אתר למנויים בלבד ענבל אורפז, רן הר נבו מגייס 20 מיליון דולר לחברה החדשה שתחבר בין זמרים למעריצים, באתר TheMarker‏, 15 ביולי 2015
8. ↑   גיקונומי פרק #215 – רן הר נבו מסייע למהגרים, סרטון בערוץ "גיקונומי – הפודקאסט – Geekonomy", באתר יוטיוב (אורך: 01:22:26)
9. ↑  *ועידת ניו יורק 2018 - רן הר נבו*, נבדק ב-2023-07-17
10. ↑  מאיר אורבך, נסגר הסטארט-אפ Homeis של רן הר נבו וחנן לשובר: "החללית פספסה את הגרף", באתר כלכליסט, 25 ביולי 2021
11. ↑  המחאה ואני: מסע בין שלל יוזמות המחאה של הישראלים שהחליטו להתעורר, באתר כלכליסט, 2 במרץ 2023
12. ↑  בדיוק מה שאנחנו צריכים כרגע: 7 סרטונים שיחזירו לכם את התקווה, באתר "Time Out ישראל", 30 במאי 2023
13. ↑  רן הר נבו: היזם המנוסה הפך למנהל התוכן של מחאת ההייטקיסטים, באתר tech12, ‏2023-04-02
14. ↑   רן הרנבו בהפגנה בקפלן נגד ההפיכה המשטרית / שבוע 24 / 17.6.23, סרטון בערוץ "אור-לי ברלב Or-ly Barlev", באתר יוטיוב (אורך: 07:45)
15. ↑  *רן הר נבו מ״התקווה״ בהרצאה בכנס ללוחמי.ות הדמוקרטיה אקספו ת״א*, נבדק ב-2023-07-17
16. ↑  *רן הר נבו, הנאום המלא בקפלן. 30.3.2024*, נבדק ב-2024-04-04
17. ↑  אורי סלע‏, מאות מפגינים צועדים ברגל מתל אביב לירושלים: "נבנה את האומה מחדש", באתר וואלה!‏, 18 ביולי 2023
18. ↑  *המסע לכנסת ממשיך - משדר מיוחד לסיקור מסע המחאה הגדול נגד ההפיכה המשטרית*, נבדק ב-2023-07-20
19. ↑  רני שחר, עם ישראל חי, באתר פודקאסטים, ‏2024-02-04

| **הרפורמה המשפטית בישראל** |
| --- |
| גופים | הכנסת העשרים וחמש • ממשלת ישראל השלושים ושבע • ועדת החוקה, חוק ומשפט • הוועדה לבחירת שופטים |
| חוקים | חוק הנבצרות • החוק לצמצום עילת הסבירות |
| מחקר וייעוץ | פורום קהלת |
| תגובות | המחאה • התמיכה |
| אישים | 

|  |  |
| --- | --- |
| מובילי הרפורמה | בנימין נתניהו • יריב לוין • שמחה רוטמן |
| מובילי המחאה | שקמה ברסלר • משה רדמן • רן הר נבו • רון שרף • רועי נוימן • עמי דרור |

 |
| שונות | המהפכה החוקתית • למה שהעם יבחר את השופטים? |